《游黄州东坡》
宋代·李石

斯文元祐间，一代人物好。我生嗟已后，不及见此老。

朅来东坡嗟，雪堂亚荒草。此州三家村，大江流浩浩。

四海矜重名，六丁护残藁。伤心逐客令，失脚空山道。

昔为魑魅憎，今作神明祷。小桥行吟处，风叶付谁扫。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。